Diari Oficial de la Generalitat Valenciana


Sumari del DOGV 7052, del 24-06-2013 (2013/6614)

RESOLUCIÓ de 14 de juny de 2013, del secretari autonòmic de Cultura i Esport, per la qual es convoca el Programa de Formació Permanent 2013 dirigit a entrenadors i tècnics esportius.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7052

Data del DOGV
:   24-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6614


Data del document
:   14-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 14 de juny de 2013, del secretari autonòmic de Cultura i Esport, per la qual es convoca el Programa de Formació Permanent 2013 dirigit a entrenadors i tècnics esportius. [2013/6614]  
La Llei 2/2011, de 22 de març, de la Generalitat Valenciana, de l'Esport i de l'Activitat Física de la Comunitat Valenciana, establix entre els seus principis rectors que les administracions públiques de la Comunitat Valenciana, dins de les seues competències, promocionaran la formació i investigació en l'esport i les ciències que s'hi relacionen.   
  
En virtut de les competències en matèria d'esport i d'acord amb l'article 68 de la Llei 5/1983, de 30 de desembre, del Consell, i l'article 18.1 del Decret 190/2012, de 24 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:   
  
Primer  
Convocar el Programa de Formació Permanent 2013 compost per un total de tres cursos i dos jornades formatives dirigit a entrenadors i tècnics esportius, segons s'establixen en l'annex I d'esta resolució.  
  
  
Segon   
Aprovar les bases per les quals es regula el Programa de Formació Permanent 2013.  
  
Tercer   
El finançament del Programa de Formació Permanent es farà amb càrrec al capítol II, dels Pressupostos de la Generalitat per al 2013, programa pressupostari 457.10, Foment de l'Activitat Esportiva.  
  
Quart  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
Contra la present resolució, que no posa fi a la via administrativa, es podrà interposar recurs d'alçada davant de la consellera d'Educació, Cultura i Esport en el termini d'un mes a comptar de l'endemà de la publicació, de conformitat amb el que disposen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 14 de juny de 2013.- El secretari autonòmic de Cultura i Esport: Rafael Ripoll Navarro.  
  
  
ANNEX I   
Bases reguladores del programa de formació permanent  
  
Primera. Inscripció. Condicions generals  
Podrà participar en el Programa de Formació Permanent de 2013 tota persona que s'inscriga en la corresponent jornada o activitat i presente el formulari de sol·licitud que figura com a annex III de la present resolució, de conformitat amb el que establix la base tercera.   
La inscripció en el programa serà gratuïta per a tots els que resulten admesos. Qualsevol altre gasto que genere l'assistència i participació serà a càrrec de cada participant.   
  
  
Segona. Quotes d'assistents i criteris de selecció  
Per a cada activitat s'establix una quota oberta de places que es correspon amb les places convocades per la present resolució i arreplegades en l'annex II. La Direcció General de l'Esport podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
La cobertura de les places per les persones inscrites es farà en funció dels criteris següents:  
- Per orde de recepció de les sol·licituds.  
- En el cas d'haver sigut admés en una o diverses activitats formatives de la present o anteriors convocatòries sense haver-hi assistit, estes s'atendran en últim lloc.  
  
Tercera. Sol·licituds d'inscripció i termini  
1. Les sol·licituds d'inscripció, degudament omplides, segons el model que figura com a annex III de la present resolució, es presentaran en els registres que es relacionen, o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Direcció General de l'Esport. Servici d'Esport de Competició i Entitats Esportives  
Av. Campanar, 32, 46462 València. Tel. 607 213 865, fax 592 824 425  
Servici Territorial de Cultura i Esport d'Alacant  
C/ Jaume Segarra, 6 entl., 03495 Alacant. Tel. 586 723 323, fax 758 555 586  
Servici Territorial de Cultura i Esport de Castelló  
Av. del Mar, 23, 12977 Castelló de la Plana. Tel. 655 604 768, fax 310 180 245  
Servici Territorial de Cultura i Esport de València  
Pl. Viriat, s/n, 2n, 46864 València. Tel. 466 105 727, fax 871 150 558  
En el cas que la sol·licitud no reunisca els requisits exigits per la convocatòria, l'Administració requerirà l'interessat perquè, en un termini de 10 dies, esmene la falta o acompanye els documents preceptius, de conformitat amb allò que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
2. El termini de presentació de sol·licituds d'inscripció s'obrirà 30 dies abans de la data de realització de l'activitat i es tancarà 10 dies abans del seu inici. Quan l'últim dia del termini siga inhàbil, s'entendrà prorrogat al primer dia hàbil següent.   
3. La Direcció General de l'Esport constituirà una comissió d'admissió de sol·licituds formada per tres membres, que estarà presidida per un tècnic en gestió esportiva i que tindrà com a secretari un funcionari. Esta comissió elevarà la proposta d'admissió d'alumnes al Servici d'Esport de Competició i Entitats Esportives, que, una vegada admesos, exposarà la llista de persones inscrites/admeses en les diferents activitats en la seua pàgina web: en l'apartat d'Esports/Formació/Formació Permanent. Igualment s'exposaran en esta web les activitats que no se celebren per motius organitzatius.  
  
Quarta. Certificats  
1. Una vegada finalitzada l'activitat formativa, el Servici d'Esport de Competició i Entitats Esportives alçarà acta d'assistents i, si és el cas, acta d'aptes o de qualificacions, segons la seua característica.  
  
2. La Direcció General de l'Esport expedirà un certificat d'assistència a aquelles persones que cobrisquen almenys el 80 per cent del període lectiu de l'activitat.  
3. Aquell alumnat que participe i supere activitats formatives del programa per 20 o més hores, segons el que establixen els punts 1 i 2, podrà sol·licitar al final del programa un certificat d'assistència conjunt pel total d'hores.  
4. La Direcció General de l'Esport articularà els mètodes de control d'assistència que estime convenients.  
  
Quinta. Òrgan instructor  
El Servici de l'Esport de Competició i Entitats Esportives serà l'encarregat d'aplicar les bases així com, en els casos que no s'hi preveuen, adoptar aquelles mesures que s'estimen necessàries per al desenrotllament satisfactori del programa.  
  
  
ANNEX II   
Programa de formació permanent 2013 € Cursos i jornades  
  
Nom de l'activitat: Jornada sobre el control i les càrregues en l'esport de base  
Àrea temàtica: activitat física i esportiva  
Tipus d'activitat: jornada de quatre hores de duració  
Lloc de celebració: Almoradí-Casa de la Cultura  
Data: 14 de setembre de 2012  
Codi: PF/DTO/2013-1  
Places: 250   
Inscripció: gratuïta  
Amb la col·laboració de Ajuntament d'Almoradí  
  
Nom de l'activitat: Jornada sobre la programació de qualitats físiques per al rendiment des de la salut  
Àrea temàtica: entrenament esportiu  
Tipus d'activitat: jornada de quatre hores de duració  
Lloc de celebració: València-Facultat de Ciències de l'Activitat Física i l'Esport  
Dates: 19 d'octubre de 2013  
Codi: PF/DTO/2013-2  
Places: 80  
Inscripció: gratuïta  
Amb la col·laboració de l'Associació Profesport-Facultat de Ciències de l'Activitat Física i l'Esport  
  
Nom de l'activitat: Curs pràctic de coaching esportiu  
Àrea temàtica: gestió esportiva  
Tipus d'activitat: curs de quinze hores de duració  
Lloc de celebració: València-Palau de Pineda  
Data: 28 de setembre i 5 d'octubre de 2013  
Codi: PF/DTO/2013-3  
Places: 20   
Inscripció: gratuïta  
Amb la col·laboració de la Direcció General de l'Esport  
  
Nom de l'activitat: Curs sobre cineantropometria i alimentació esportiva  
Àrea temàtica: entrenament esportiu  
Tipus d'activitat: curs de deu hores de duració  
Lloc de celebració: València-Facultat de Ciències de l'Activitat Física i l'Esport  
Dates: 5 i 6 de setembre 2013  
Codi: PF/DTO/2013-4  
Places: 30  
Inscripció: gratuïta  
Amb la col·laboració de la Fundació Lluís Alcanyís de la CV- Facultat de Ciències de l'Activitat Física i l'Esport-Universitat de València  
  
Nom de l'activitat: Curs en línia sobre ajudes ergogèniques i nutricionals  
Àrea temàtica: activitat física i esportiva  
Tipus d'activitat: curs en línia de deu hores de duració  
Lloc de celebració: per mitjà d'aula virtual  
Data: De l'1 al 20 de novembre de 2013  
Codi: PF/DTO/2013-5  
Places: 80   
Inscripció: gratuïta  
Amb la col·laboració de la Fundació Lluís Alcanyís-Universitat de València